Document ID: 32013R0985

KOMISJONI MÄÄRUS (EL) nr 985/2013,
14. oktoober 2013,
millega muudetakse ning parandatakse Euroopa Parlamendi ja nõukogu määruse (EÜ) nr 1334/2008 I lisa teatavate lõhna- ja maitseainete osas
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1334/2008 (mis käsitleb toiduainetes kasutatavaid lõhna- ja maitseaineid ning teatavaid lõhna- ja maitseomadustega toidu koostisosi ning millega muudetakse nõukogu määrust (EMÜ) nr 1601/91, määrusi (EÜ) nr 2232/96 ja (EÜ) nr 110/2008 ning direktiivi 2000/13/EÜ), (1) eriti selle artikli 11 lõiget 3,
võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) eriti selle artikli 7 lõiget 5,
ning arvestades järgmist:
(1)
Määruse (EÜ) nr 1334/2008 I lisas on sätestatud toidus kasutada lubatud Euroopa Liidu lõhna- ja maitseainete ning lähtematerjalide loetelu ja nende kasutamise tingimused.
(2)
Liidu loetelu A osa sisaldab nii hindamise läbinud lõhna- ja maitseaineid, millele ei ole lisatud joonealuseid märkusi, kui ka hindamisel olevaid lõhna- ja maitseaineid, millele on loetelus lisatud joonealused märkused 1-4.
(3)
Euroopa Toiduohutusamet on viinud lõpule 23 ühendi hindamise, mis on hetkel loetletud kui hindamisel olevad lõhna- ja maitseained. EFSA hindas kõnealuseid lõhna- ja maitseaineid järgmiste lõhna- ja maitseainete gruppide hindamiste raames: hindamine FGE.06rev4 (3) (ained FL-nr 02.229, 05.137, 09.562 ja 09.854), hindamine FGE.07rev4 (4) (ained FL-nr 02.145, 02.194, 02.211, 07.198 ja 07.204), hindamine FGE.08rev5 (5) (aine FL-nr 15.134), hindamine FGE.09rev4 (6) (ained FL-nr 07.202 ja 07.255), hindamine FGE.12rev3 (7) (aine FL-nr 05.182), hindamine FGE.20rev4 (8) (ained FL-nr 05.026, 05.028, 05.029 and 09.858), hindamine FGE.23rev4 (9) (aine FL-nr 13.170), hindamine FGE.63rev1 (10) (FL-nr 02.252, 07.190 ja 09.936), hindamine FGE.94rev1 (11) (aine FL-nr 16.095) ja hindamine FGE.304 (12) (aine FL-nr 16.123). EFSA järeldas, et kõnealused lõhna- ja maitseained ei tekita toiduga sissevõetavates kogustes ohtu.
(4)
Seetõttu tuleks kõnealuste lõhna- ja maitseainete gruppide raames hinnatud ained loetleda hindamise läbinud lõhna- ja maitseainetena ning liidu loetelu vastavatest kannetest kustutada joonealused märkused 1-4.
(5)
Pärast liidu loetelu avaldamist on selles tuvastatud mõned vead. Kõnealused vead on seotud nimede, CASi numbrite, JECFA numbrite või järgmiste ainete teiseste komponentidega: FL-nr 02.093, 02.110, 05.085, 08.004, 09.016, 09.131, 09.132, 09.266, 09.578, 09.596, 09.880, 12.075, 12.086, 12.273, 13.028, 13.190, 14.067 ja 17.015. Need vead tuleks parandada.
(6)
Määruse (EÜ) nr 1334/2008 I lisa A osa tuleks seetõttu vastavalt muuta ja parandada.
(7)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1334/2008 I lisa A osa muudetakse käesoleva määruse lisa kohaselt.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 14. oktoober 2013

Labels: 0
3
17